**დანართი N6**

**,,2. მეორე უცხოური ენა საბაზო საფეხურზე**

**შესავალი**

საბაზო საფეხურზე მეორე უცხოური ენის სტანდარტი შედგება შემდეგი ნაწილებისგან:

ა) საგნის სწავლა-სწავლების მიზნები;

ბ) სტანდარტის შედეგები და შინაარსი;

გ) მეთოდიკური ორიენტირები;

დ) შეფასება;

ე) ტერმინოლოგიური ლექსიკონი;

ვ) დანართები - გრამატიკა (ფრანგული, გერმანული, რუსული).

საბაზო საფეხურზე უცხოური ენის შესწავლისას მოსწავლეები უცხოურ ენას ფუნქციურად გამოიყენებენ კომუნიკაციური მიზნებისა თუ სასწავლო საქმიანობათა განსახორციელებლად; დაეუფლებიან ენის სწავლის უნარებს.

ქვემოთ მოცემულ ცხრილში წარმოდგენილია პირველი და მეორე უცხოური ენების სტანდარტებისა და ევროსაბჭოს ენის ფლობის დონეების საორიენტაციო შესაბამისობა.

|  |  |  |  |  |
| --- | --- | --- | --- | --- |
|  | **პირველი უცხოური ენა** | | **მეორე უცხოური ენა** | |
| მოსმენა და კითხვა | წერა და ლაპარაკი | მოსმენა და კითხვა | წერა და ლაპარაკი |
| I-IV კლასების სტანდარტი | **A1.1** | **A1.1** |  |  |
| V-VI კლასების სტანდარტი | **A2.2.** | **A2.1** | **A1.2.** | **A1.2** |
| VII–IX კლასების სტანდარტი | **B1.2** | **B1.1.** | **A2.3** | **A2.2** |

სასკოლო კონტექსტთან ადაპტირების მიზნით ეროვნულ სასწავლო გეგმაში A1, A2, B1 დონეები შემდეგ ქვესიმრავლეებადაა დაშლილი:

A2.1.

A2.2.

A2.3.

B1.1

B1.2

B1.3

B1.4

A1.1

A1.2

**ა) საგნის სწავლა-სწავლების მიზნები**

მეორე უცხოური ენის სწავლა-სწავლება მიზნად ისახავს:

* უცხოურ ენაზე სხვადასხვა ტიპის ზეპირი და წერილობითი ტექსტების გაგებისა და შექმნა-გაზიარების უნარების განვითარებას;
* უცხოური ენის გამოყენების უნარის განვითარებას პრაგმატული თუ საგანმანათლებლო მიზნების განსახორციელებლად;
* ენობრივ-კულტურული მრავალფეროვნების დაფასებისა და პატივისცემის უნარის ჩამოყალიბებას;
* ენების ეფექტიანად სწავლისთვის საჭირო უნარ-ჩვევების განვითარებას;
* სასწავლო საქმიანობაში წარმოქმნილი პრობლემების გადაჭრის უნარის განვითარებას კონსტრუქციული თანამშრომლობის გზით.

ამ მიზნებზე მუშაობით მეორე უცხოური ენა თავის წვლილს შეიტანს ეროვნული სასწავლო გეგმის მისიისა და მიზნებით გათვალისწინებული უნარებისა და ღირებულებების განვითარებასა და ჩამოყალიბებაში.

**ბ) სტანდარტის შედეგები და შინაარსი**

სტანდარტის შედეგები საგნის ცნებებზე დაფუძნებით განსაზღვრავს მიზნობრივ ორიენტირებს და პასუხობს შეკითხვას, რა უნდა შეეძლოს საბაზო საფეხურის მოსწავლეს მეორე უცხოურ ენაში.

ეს შედეგები ჯგუფდება სამ მიმართულებად:

**ტექსტის მოსმენა/წაკითხვა და გაგება** - მოიცავს სტრატეგიებს, რომლებსაც უნდა დაეუფლოს მოსწავლე უცხოენოვანი ტექსტების გასაგებად სოციოკულტურული კონტექსტების თავისებურებათა გათვალისწინებით.

**წერა და ლაპარაკი -** გულისხმობს სტრატეგიებს, რომელთა საშუალებითაც უნდა შეძლოს მოსწავლემ უცხო ენაზე ზეპირი და წერითი კომუნიკაცია.

**კულტურათა დიალოგი -** წარმატებული კომუნიკაცია დამოკიდებულია არა მხოლოდ სამეტყველო უნარ-ჩვევებზე, არამედ განსხვავებული კულტურული კონტექსტების გაგებისა და პატივისცემის უნარებზეც. სწორედ ამ უნარებისა და დამოკიდებულებების ჩამოყალიბებას ემსახურება მიმართულება „კულტურათა დიალოგი“.

**სტანდარტის შინაარსი** განსაზღვრავს, რა უნდა იცოდეს მოსწავლემ. შინაარსი აღიწერება სავალდებულო ცნებების, თემატური ჩარჩოების, საგნობრივი საკითხების სახით.

**ცნებების** სახით განსაზღვრულია ის ცოდნა, რომელსაც მოსწავლე საგნის ფარგლებში უნდა დაეუფლოს. ცნებები შედეგებთან ერთად უნდა დამუშავდეს მოსწავლისთვის ნაცნობ კონტექსტებში. ეს კონტექსტები **თემების** სახით უნდა იყოს წარმოდგენილი.

**სტანდარტის შედეგების ინდექსების განმარტება**

სტანდარტში გაწერილ თითოეულ შედეგს წინ უძღვის ინდექსი, რომელიც მიუთითებს საგანს, სწავლების საფეხურსა და სტანდარტის შედეგის ნომერს; მაგ., **IIუცხ.საბ.1.:**

**„IIუცხ“-** მიუთითებს მეორე უცხოურ ენას;

**„საბ“ -** მიუთითებს საბაზო საფეხურს;

„**1“-** მიუთითებს სტანდარტის შედეგის ნომერს.

|  |  |  |  |  |
| --- | --- | --- | --- | --- |
| **მეორე უცხოური ენის სტანდარტის შედეგები (საბაზო საფეხური)** | | | | |
| **შედეგის ინდექსი** | | **მიმართულება: ტექსტის მოსმენა/წაკითხვა და გაგება (რეცეფციული უნარები)** | **ცნებები** |
| **მოსწავლემ უნდა შეძლოს:** | | |  |
| **IIუცხ.საბ.1.** | ტექსტის გაგება-გააზრება ნასწავლი ენობრივ-გრამატიკული, სტრუქტურული და ჟანრობრივი მახასიათებლების ცოდნის გამოყენებით; | | **ზეპირი კომუნიკაცია**  **(შედეგები: 1, 2, 3, 4, 5, 8)**  **წერითი კომუნიკაცია**  **(შედეგები: 1, 2, 3, 6, 7, 8)**  **ენობრივ-კულტურული თვითმყოფადობა**  **(შედეგები: 9, 10)** |
| **IIუცხ.საბ.2.** | ტექსტის გაგებამდე, გაგების პროცესში და გაგების შემდგომ შესაბამისი სტრატეგიების შერჩევა და გამოყენება ტექსტის გაგება-გააზრების პროცესებისა და ენობრივ-გრამატიკული ცოდნის გაუმჯობესების ხელშესაწყობად; | |
| **IIუცხ.საბ. 3.** | ტექსტის გააზრებისას, კომუნიკაციისას წარმოქმნილი პრობლემების გაანალიზება, მათი გადაჭრის გზების დადგენა (სწავლის პროცესის მართვა - მეტაკოგნიტური სტრატეგია). | |
| **მიმართულება: წერა და ლაპარაკი (პროდუცირება)** | | |
| **მოსწავლემ უნდა შეძლოს:** | | |
| **IIუცხ.საბ. 4.** | ნაცნობ საკომუნიკაციო სიტუაციებში ზეპირი კომუნიკაციის დამყარება ნასწავლი სამეტყველო მოქმედებებისა და ენობრივ-გრამატიკული ცოდნის გამოყენებით; | |
| **IIუცხ.საბ.5.** | ზეპირი კომუნიკაციის დამყარებამდე და კომუნიკაციის დროს შესაბამისი სტრატეგიების შერჩევა და გამოყენება წარმატებული კომუნიკაციის უზრუნველსაყოფად; | |
| **IIუცხ.საბ.6.** | საკომუნიკაციო სიტუაციის შესაბამისი წერითი ტექსტის შექმნა ენობრივ-გრამატიკული, შინაარსობრივი, სტრუქტურული თუ ჟანრობრივი მახასიათებლების დაცვით, საბოლოო ვარიანტის სათანადოდ გაფორმება; | |
| **IIუცხ.საბ.7.** | წერამდე, წერის დროს და წერის შემდგომ ფაზებში შესაბამისი სტრატეგიების შერჩევა და გამოყენება წარმატებული წერითი კომუნიკაციის უზრუნველსაყოფად; | |
| **IIუცხ.საბ.8.** | ზეპირი და წერითი კომუნიკაციისას წარმოქმნილი პრობლემების გაანალიზება, მათ გადასალახად სამოქმედო გეგმის შედგენა (სწავლის პროცესის მართვა - მეტაკოგნიტური სტრატეგია). | |
| **მიმართულება: კულტურათა დიალოგი** | | |
| **მოსწავლემ უნდა შეძლოს:** | | |
| **IIუცხ.საბ.9.** | ტექსტებსა და კონტექსტებში ასახული სოციოკულტურული და კულტურული თვითმყოფადობის გამომხატველი რეალიების ამოცნობა, მშობლიურთან შედარება, მსგავსება-განსხვავებების გამოვლენა და კომუნიკაციისას გათვალისწინება; | |
| **IIუცხ.საბ.10.** | კულტურათშორისი დიალოგის ხელშემწყობი ინიციატივების გამოვლენა და რეალიზება, სოციოკულტურული თავისებურებების დაფასება და გაზიარება. | |

**შინაარსი**

**ცნებები და საკითხები**

|  |  |
| --- | --- |
| **ცნებები** | **ქვეცნებები, საკითხები** |
| **ზეპირი კომუნიკაცია**  **(შედეგები: 1, 2, 3, 4, 5, 8)** | **კომუნიკაციის სიტუაციური მახასიათებლები:** კომუნიკაციის მიზანი, კომუნიკაციის მონაწილეები და მათი ვინაობა (ინფორმაციის გამცემი, მაგ., ავტორი, ადრესანტი, გამომსვლელი; ინფორმაციის მიმღები, მაგ., ადრესატი, მკითხველი, მსმენელი); კომუნიკაციის ადგილი, დრო;  **კონრეტულ საკომუნიკაციო სიტუაციასთან დაკავშირებული ფუნქციური მაკრო და მიკრო სამეტყველო მოქმედებები**  **მაკრო-ფუნქციები:**   * აღწერა, თხრობა, ახსნა-განმარტება, დასაბუთება; * აღწერითი, თხრობითი, ახსნა-განმარტებითი, მსჯელობითი აბზაცის აგება;   **მიკრო-ფუნქციები:**   * **ინტერაქცია სოციალურ რიტუალებში** - მისალმება; ვინმეს/საკუთარი თავის წარდგენა; ვინმეს მიღება; მილოცვა; კეთილი სურვილის გამოხატვა; გამომშვიდობება; ტელეფონზე ინტერაქცია (ზარზე პასუხი, თანამოსაუბრის ვინაობის დადგენა, მობოდიშება, დალოდების თხოვნა, საუბრის დასრულება); მადლობის გადახდა; * **ინტერაქცია ინფორმაციის შესახებ:** სახელდება, მითითება, აღნიშვნა; ინფორმაციის მოთხოვნა/გაცემა: რაიმე საგნის/პიროვნების შესახებ (რა არის, ვინ არის); დროის შესახებ (დროის მონაკვეთების აღნიშვნა; დროში - აწმყოში, წარსულსა თუ მომავალში - ლოკალიზება; თანადროულობის, წინმსწრებობის, მერმინდელობის გამოხატვა, დასაწყისის, დასასრულის აღნიშვნა; განმეორებადობის, ხანგრძლივობის, სიხშირის აღნიშვნა); სივრცის შესახებ (ადგილის/ადგილმდებარეობის აღნიშვნა; მანძილის დაზუსტება; მოძრაობის, მიმართულების/ორიენტაციის აღნიშვნა); ვითარების შესახებ; რაოდენობისა და ხარისხის შესახებ; მიზეზის შესახებ; ფაქტის დადასტურება/უარყოფა; ინფორმაციის შესწორება; * **ინტერაქცია შეხედულებებისა და დამოკიდებულების შესახებ**: საკუთარი თვალსაზრისის გამოხატვა; მიმხრობა-გაზიარება; შეწინააღმდეგება, უარყოფა; დაპირისპირება; გამოხატვა იმისა, რომ რაიმე იცი ან არ იცი, შეგიძლია/არ შეგიძლია; გამოხატვა იმისა, რომ რაიმე გახსოვს ან დაგავიწყდა; რაიმეს შეხსენება; ეჭვის, დაურწმუნებლობისა თუ დარწმუნებულობის გამოხატვა; საკუთარი სურვილების, განზრახვის გამოხატვა; ვალდებულების, აუცილებლობის გამოხატვა; შედარება: მსგავსების/განსხვავების, მეტობის/ნაკლებობის აღნიშვნა; მიზეზშედეგობრივი კავშირები; მიზნის, პირობითობის გამოხატვა; * **ინტერაქცია ემოციებსა და გრძნობებზე:** სიხარულის, სიამოვნების, ბედნიერების განცდის გამოხატვა; მოწყენილობის, სევდის გამოხატვა; ნუგეშისცემა, დამშვიდება; იმედის, გულდაწყვეტის გამოხატვა; შიშის, წუხილის, ფიზიკური ტკივილის გამოხატვა; მოწონების/არ მოწონების, აღფრთოვანების გამოხატვა; გამოხატვა იმისა, თუ რა გირჩევნია; კმაყოფილების/უკმაყოფილობის გამოხატვა; ბრაზის გამოხატვა; ინტერესის გამოხატვა რაიმეს მიმართ; გაკვირვების/ინდიფერენტული დამოკიდებულების, მადლიერების გამოხატვა; * **ინტერაქცია ქმედებებსა და საქმიანობებზე:** ბრძანების ან ინსტრუქციის მიცემა; დახმარების თხოვნა; შეკვეთის მიცემა (მაგ., კაფეში, რესტორანში); თხოვნაზე პასუხის გაცემა დათანხმებით, ყოყმანით, უარის თქმით; რაიმეს გაკეთების თხოვნა; რაიმეს გაკეთების შეთავაზება; შეთავაზებაზე დადებითი ან უარყოფითი პასუხის გაცემა; რჩევის მიცემა, გაფრთხილება; გამხნევება; ნებართვის თხოვნა/მიცემა; აკრძალვა; დამუქრება; დაპირება; საყვედურის მიცემა.   **ლექსიკა**   * ლექსიკური თემატიკა (მაგ., ბუნებრივი მოვლენები, სურსათი, ტყის ცხოველები, მუსიკალური ინსტრუმენტები, პროფესიები, სანათესავო და სხვ.); * სემანტიკური კავშირები - სინონიმები, ანტონიმები, ომონიმები, ლექსიკური ბუდეები (მაგ., პური, მეპურე, საპურე); * შესიტყვებები, ფრაზეოლოგიზმები.   **გრამატიკა**   * ფონეტიკის საკითხები (თავისებურები ბგერების წარმოთქმა); * მორფოლოგიის საკითხები; * ორთოეპიის საკითხები; * სინტაქსის საკითხები;   (სარეკომენდაციო საკითხები ენების მიხედვით იხ. უცხოური ენების სტანდატების დანართებში)  კონკრეტულ საკომუნიკაციო სიტუაციასთან დაკავშირებული **ზეპირი მეტყველების არავერბალური კომუნიკაციის ხერხები:** ინტონაცია, მახვილი, პაუზა, ხმის ტემბრი, მეტყველების ტემპი.  **ზეპირი მეტყველების ჟანრები** - დიალოგი, ინტერვიუ, რეპორტაჟი, პრეზენტაცია, განცხადება, დისკუსია, მულტიმედიური ტექსტები და სხვ.  **სტრატეგიები**   * **მოსმენის/კითხვის სტრატეგიები;** * **კითხვის/მოსმენის** მიზნის გააზრება და შესაბამისი სტრატეგიების შერჩევა; * **ვარაუდების გამოთქმა** ტექსტის შინაარსის შესახებ; * **ცოდნის მობილიზება -** საჭირო ცოდნის (ენობრივი, ტექსტობრივი, თემასთან დაკაშირებული და სხვ.) გონებაში მოჩხრეკა-გააქტიურება; საჭიროებისამებრ, დამატებითი ინფორმაციის მოძიება სათანადო რესურსებში; * **გაცნობითი კითხვა** - ტექსტის ზოგადი შინაარსის გასაგებად ყურადღების მიმართვა ტექსტის მთლიან სტრუქტურაზე, მის მაორგანიზებელ ელემენტებზე *(მაგ., სათაურზე, ქვესათაურზე, ილუსტრაციაზე, ილუსტრაციის წარწერაზე, ლოგოზე,* ტიპოგრაფიულ მახასიათებლებზე /მაგ., მსხვილ შრიფტზე/ *საკვანძო სიტყვებზე, აბზაცების დასაწყისზე, გამოყოფილ სიტყვებზე და სხვ.)*; * **გაცნობითი მოსმენა** - პირველი მოსმენისას ნაცნობ სიტყვებსა და შესიტყვებებზე, არავერბალურ ელემენტებზე (ინტონაცია, მიმიკა-ჟესტიკულაცია, ხმის ტემბრი და სხვ.) დაყრდნობით ყურადღების გამახვილება ზოგად შინაარსზე (საკომუნიკაციო სიტუაცია, თემა, მონაწილეები). * **შესწავლითი კითხვა/მოსმენა** - ტექსტის ეტაპობრივი დამუშავება შემდეგი სტრატეგიების გამოყენებით:   + **მთლიანად გადაკითხვა/მოსმენა -** ტექსტის ჩაკითხვა/მოსმენა (უცნობ სიტყვებზე შეჩერების გარეშე) თემატიკის/მთავარი საკითხების შესახებ აზრის შესაქმნელად;   + **გონებაში დამუშავება** - ტექსტის ცალკეული მონაკვეთის/აბზაცის შინაარსის წარმოდგენაში გაცოცხლება, წინარე ცოდნასთან დაკავშირება და დამუშავება;   + **გამოცნობა -** ნაცნობ სიტყვიერ და არასიტყვიერ ელემენტებზე დაყრდნობით უცნობი მნიშვნელობის ამოცნობა;   + **უცნობი სიტყვების ამოწერა,** ლექსიკონის დახმარებით უცხო სიტყვების მნიშვნელობის ამოცნობა;   + გაუგებარ, რთულ, ბუნდოვან მონაკვეთებთან მიბრუნება;   + ინფორმაციის ორგანიზების სხვადასხვა ხერხის *(სემანტიკური რუკის, სქემატური ჩანაწერების, ტაბულის, გრაფიკის) გამოყენება;*   + ტექსტის სხვადასხვა მონაკვეთის/აბზაცის შეჯამება; * **სელექციური კითხვა/მოსმენა** - ტექსტის სიტყვიერ და არასიტყვიერ მაორგანიზებელ ელემენტებზე დაყრდნობით სასურველი ინფორმაციის მოძიება/ამოცნობა და ამოკრება; * **დასკვნების გამოტანა** - გაგების სხვადასხვა ეტაპზე ნაცნობ ელმენტებსა და მინიშნებებზე დაყრდნობით დასკვნების გამოტანა; * **დასკვნების გადამოწმება -** ტექსტის/ტექსტის ეპიზოდის წაკითხვის/მოსმენის შემდეგ წინასწარ გამოტანილ დასკვნებთან მიბრუნება და მათი გადამოწმება. * **ლაპარაკის სტრატეგიები:** * საკომუნიაციო სიტუაციის მახასიათებლების გაცნობიერება - კომუნიკაციის მიზნის, ადრესატის, თემისა და ტექსტის ჟანრის განსაზღვრა; * **ცოდნის მობილიზება და ჩანიშვნების გაკეთება** - საჭირო ენობრივი რესურსების (მოდელების, გამოთქმების, კლიშეების, საკვანძო სიტყვების) მობილიზება და ჩანიშვნა საკომუნიკაციო აქტის განხორცილებისას გამოყენების მიზნით; * **რეპეტიცია, ღელვის შემცირება** - აუდიტორიის წინაშე გამოსვლამდე რეპეტიციის გავლა (მარტო, მეწყვილესთან ან ჯგუფის წევრებთან); * **გარკვევა-გადამოწმება -** გაუგებრობის შემთხვევაში განმარტების, ნელა და გარკვევით წარმოთქმის, გამეორების თხოვნა; * **პარაფრაზირება** - სიტყვის დავიწყების/არცოდნის შემთხვევაში საკომპენსაციო საშუალებების *(მაგ., ჟესტიკულაციით მითითება, ნაგულისხმევი საგნის აღწერა ან მისი დანიშნულების აღნიშვნა*) გამოყენება; * **ურთიერთშეფასება** - მონაწილეობა თანაშეფასებაში შედეგის გაუმჯობესების ხელშესაწყობად; * **სტრატეგიები გრამატიკის შესასწავლად;** * **დამახსოვრების სტრატეგიები;** * **მეტაკოგნიტური სტრატეგიები:** * მიღწევების მონიტორინგი (მიღწევების თვითშეფასება, ძლიერი და სუსტი მხარეების დადგენა); * სწავლის პროცესის მონიტორინგი (შემაფერხებელი ფაქტორების იდენტიფიცირება, გამოყენებული სტრატეგიების შეფასება); * წინსვლის, მიღწევების გაუმჯობესების გეგმის შედგენა. |
| **წერითი კომუნიკაცია**  **(შედეგები: 1, 2, 3, 6, 7, 8)** | **კონრეტული საკომუნიკაციო სიტუაციის:**   * თემატიკა; * ადრესატი, მკითხველი; * მიზანი; * ადგილი; * დრო.   **კონრეტულ საკომუნიკაციო სიტუაციასთან დაკავშირებული ფუნქციური მაკრო და მიკრო სამეტყველო მოქმედებები**  **მაკრო-ფუნქციები:**   * აღწერა, თხრობა, ახსნა-განმარტება; * აღწერითი, თხრობითი, ახსნა-განმარტებითი, მსჯელობითი აბზაცის აგება;   **მიკრო-ფუნქციები:**   * **ინტერაქცია სოციალურ რიტუალებში** - მისალმება; ვინმეს/საკუთარი თავის წარდგენა; ვინმეს მიღება; მილოცვა; კეთილი სურვილის გამოხატვა; გამომშვიდობება; ტელეფონზე ინტერაქცია (ზარზე პასუხი, თანამოსაუბრის ვინაობის დადგენა, მობოდიშება, დალოდების თხოვნა, საუბრის დასრულება); მადლობის გადახდა; * **ინტერაქცია ინფორმაციის შესახებ:** სახელდება, მითითება, აღნიშვნა; ინფორმაციის მოთხოვნა/გაცემა: რაიმე საგნის/პიროვნების შესახებ (რა არის, ვინ არის); დროის შესახებ (დროის მონაკვეთების აღნიშვნა; დროში - აწმყოში, წარსულსა თუ მომავალში - ლოკალიზება; თანადროულობის, წინმსწრებობის, მერმინდელობის გამოხატვა, დასაწყისის, დასასრულის აღნიშვნა; განმეორებადობის, ხანგრძლივობის, სიხშირის აღნიშვნა); სივრცის შესახებ (ადგილის/ადგილმდებარეობის აღნიშვნა; მანძილის დაზუსტება; მოძრაობის, მიმართულების/ორიენტაციის აღნიშვნა); ვითარების შესახებ; რაოდენობისა და ხარისხის შესახებ; მიზეზის შესახებ; ფაქტის დადასტურება/ უარყოფა; ინფორმაციის შესწორება; * **ინტერაქცია შეხედულებებისა და დამოკიდებულების შესახებ**: საკუთარი თვალსაზრისის გამოხატვა; მიმხრობა-გაზიარება; შეწინააღმდეგება, უარყოფა; დაპირისპირება; გამოხატვა იმისა, რომ რაიმე იცი ან არ იცი, შეგიძლია/არ შეგიძლია; გამოხატვა იმისა, რომ რაიმე გახსოვს ან დაგავიწყდა; რაიმეს შეხსენება; ეჭვის, დაურწმუნებლობისა თუ დარწმუნებულობის გამოხატვა; საკუთარი სურვილების, განზრახვის გამოხატვა; ვალდებულების, აუცილებლობის გამოხატვა; შედარება: მსგავსების/განსხვავების, მეტობის/ნაკლებობის აღნიშვნა; მიზეზშედეგობრივი კავშირები; მიზნის, პირობითობის გამოხატვა; * **ინტერაქცია ემოციებსა და გრძნობებზე:** სიხარულის, სიამოვნების, ბედნიერების განცდის გამოხატვა; მოწყენილობის, სევდის გამოხატვა; ნუგეშისცემა, დამშვიდება; იმედის, გულდაწყვეტის გამოხატვა; შიშის, წუხილის, ფიზიკური ტკივილის გამოხატვა; მოწონების/არ მოწონების, აღფრთოვანების გამოხატვა; გამოხატვა იმისა, თუ რა გირჩევნია; კმაყოფილების/უკმაყოფილობის გამოხატვა; ბრაზის გამოხატვა; ინტერესის გამოხატვა რაიმეს მიმართ; გაკვირვების/ინდიფერენტული დამოკიდებულების, მადლიერების გამოხატვა; * **ინტერაქცია ქმედებებსა და საქმიანობებზე:** ბრძანების ან ინსტრუქციის მიცემა; დახმარების თხოვნა; შეკვეთის მიცემა (მაგ., კაფეში, რესტორანში); თხოვნაზე პასუხის გაცემა დათანხმებით, ყოყმანით, უარის თქმით; რაიმეს გაკეთების თხოვნა; რაიმეს გაკეთების შეთავაზება; შეთავაზებაზე დადებითი ან უარყოფითი პასუხის გაცემა; რჩევის მიცემა, გაფრთხილება; გამხნევება; ნებართვის თხოვნა/მიცემა; აკრძალვა; დამუქრება; დაპირება; საყვედურის მიცემა.   **ლექსიკა**   * ლექსიკური თემატიკა (მაგ., ბუნებრივი მოვლენები, სურსათი, ტყის ცხოველები, მუსიკალური ინსტრუმენტები, სანათესავო და სხვ.); * სემანტიკური კავშირები (სინონიმები, ანტონიმები, ომონიმები, ლექსიკური ბუდეები); * შესიტყვებები, ფრაზეოლოგიზმები.   **გრამატიკა**   * მორფოლოგიის საკითხები; * ორთოეპიის საკითხები; * მართლწერის საკითხები; * სინტაქსის საკითხები;   (სარეკომენდაციო საკითხები ენების მიხედვით იხ. უცხოური ენების სტანდატების დანართებში, ncp.ge).  **წერილობითი კომუნიკაციის გრაფიკულ-მაორგანიზებელი საშუალებები**   * ტექსტის სტრუქტურა (მაორგანიზებელი ვერბალური და არავერბალური ელემენტების განლაგება; მაგ., *სათაური, ქვესათაური, აბზაცი, რუბრიკა, ილუსტრაცია, სქემა, ლოგო);* * სასვენი ნიშნები; * ვიზუალური ეფექტები (*ილუსტრაციები*, *ტიპოგრაფიული მინიშნებები - დახრილი, წვრილი/მსხვილი შრიფტი, ხაზგასმა).*   **წერითი მეტყველების ჟანრები**   * პრაგმატული ტექსტები (მაგ., განრიგი/პროგრამა, გზის მარშრუტი, ბეჭდური რეკლამა, აფიშა); * კორესპონდენცია (მაგ. ღია ბარათი, მეგობრული წერილი, შეტყობინება/SMS/CHAT); * საინფორმაციო-შემეცნებითი ტექსტები (მაგ., ცნობარი, ანოტაცია, ბუკლეტი, პირადი გამოხმაურება, საყმაწვილო ენციკლოპედიის სტატია და სხვ.).   **სტრატეგიები**   * **წერის სტრატეგიები;**   **წერის წინარე სტრატეგიები**   * წერის მიზნის, ადრესატის, თემისა და ტექსტის ჟანრის განსაზღვრა; * **გონებრივი იერიში -** იდეების მოფიქრება-ჩამოწერა; * **ცოდნის მობილიზება -** საჭირო ცოდნის (ენობრივი, ტექსტობრივი, თემასთან დაკავშირებული და სხვ.) გონებაში მოჩხრეკა-გააქტიურება; საჭიროებისამებრ, დამატებითი ინფორმაციის მოძიება სათანადო რესურსებში; * **იდეების გენერირება** (დაბადება) - იდეების მოფიქრება-ჩანიშვნა; * **იდეების დაჯგუფება -** იდეების დახარისხება, ურთიერთდაკავშირება მაორგანიზებელი სქემების გამოყენებით; * **დამხმარე რესურსების მობილიზება** - ოპერატიული სასწავლო ინსტრუმენტის შექმნა (მაგ., სტუქტურული მოდელის, საკვანძო სიტყვების, გრამატიკული ცნობარის, დახარისხებული ლექსიკური ერთეულის, ჩანიშვნების);   **სტრატეგიები წერის დროს და წერის შემდეგ**   * **პირველადი ვარიანტის შედგენა;** საჭიროებისამებრ, გეგმაში, წინა ნაწილებში ცვლილებების შეტანა; * **პირველადი ნაწერის გაუმჯობესება** - ნაწერის პოტენციური მკითხველის თვალით წაკითხვა - შეფასება წინასწარ შედგენილი კრიტერიუმების გამოყენებით, მისი (ნამუშევრის) სრულყოფა-გაუმჯობესება შინაარსობრივი, სტრუქტურული, ენობრივი თვალსაზრისით; გრამატიკული და ორთოგრაფიული შეცდომების გასწორება დამხმარე რესურსებისა და ისტ-ის გამოყენებით; * **გაფორმება და გამოქვეყნება;**   **სტრატეგიები გრამატიკის შესასწავლად**   * **ენათშორისი პარალელების გავლება;** * **დედუქცია -** კანონზომიერების/წესის გააზრება და გამოყენება კონკრეტულ მაგალითებში; * **ინდუქცია** - კონკრეტულ მაგალითებზე დაყრდნობით კანონზომიერების აღმოჩენა და წესის გამოყვანა.   **დამახსოვრების სტრატეგიები:**   * გონებაში გაცოცხლება-დაფიქსირება კონკრეტული ხერხის გამოყენებით (ასოცირება, კატეგორიზება, გამეორება და სხვ.); * ხანგრძლივ მეხსიერებაში დაფიქსირება გარკვეული პერიოდულობით გახსენების გზით (საღამოს, ორი დღის შემდეგ, 1 კვირის თავზე, 1 თვის თავზე, 6 თვის თავზე, 1 წლის თავზე).   **მეტაკოგნიტური სტრატეგიები**   * მიღწევების მონიტორინგი (მიღწევების თვითშეფასება, ძლიერი და სუსტი მხარეების დადგენა); * სწავლის პროცესის მონიტორინგი (შემაფერხებელი ფაქტორების იდენტიფიცირება, გამოყენებული სტრატეგიების შეფასება); * წინსვლის, მიღწევების გაუმჯობესების გეგმის შედგენა; |
| **ენობრივ -კულტურული თვითმყოფადობა**  **(შედეგები: 9, 10)** | **სოციოკულტურული რეალიები**  ზნე-ჩვეულებები, ადათ-წესები;  ქცევისა და მეტყველების ეტიკეტი;  ზეიმები და დღესასწაულები;  სამზარეულო;  სასკოლო განათლების თავისებურებები (მაგ., სასკოლო საგნები, სასკოლო დღის განრიგი, სასკოლო კალენდარი, საფეხურების მოწყობა და სხვ.).  **კულტურული არტეფაქტები**  სიმღერა, სპექტაკლი, სახვითი ხელოვნების ნიმუში, მულტფილმი, პოეზიის ნიმუში და სხვ.  **ენაში აღბეჭდილი სამყარო**  კომპოზიტები, ანდაზები, მყარი შესიტყვებები, ფრაზეოლოგიზმები. |

**თემატური ჩარჩო საბაზო საფეხურის სასწავლო თემებისათვის**

ქვემოთ მოცემული ჩარჩო აღწერს იმ კონტექსტებს, რომლებშიც უნდა შეძლოს მოსწავლემ უცხოური ენის გაგება-გამოყენება. შესაბამისად, საბაზო საფეხურის სამივე კლასის სასწავლო თემები მთლიანობაში უნდა შეესაბამებოდეს სტანდარტის თემატურ ჩარჩოს.

|  |  |  |  |
| --- | --- | --- | --- |
| **ინდივიდის აქტივობის სფეროები** | | | |
| **პარამეტრები** | **პირადი** | **საზოგადოებრივი** | **საგანმანათლებლო** |
| ადგილი | კერძო სივრცეები, მაგ., სახლი, ბინა, ეზო. | საჯარო სივრცეები სოფელსა თუ ქალაქში (მაგ., უბანი, ქუჩა, მოედანი, სხვადასხვა ტიპის ტრანსპორტი, პარკი, კაფე, აეროპორტი, მაღაზია, ბიბლიოთეკა, სადგური). | სკოლის შენობა და მისი მიმდებარე ტერიტორია, კოლეჯი, ლიცეუმი, პროფესიული სასწავლებელი. |
| ინსტიტუცია | ოჯახი, თემი. | მერია, პოლიცია, სამაშველო სამსახური, საქველმოქმედო საზოგადოება. | სკოლა და სასკოლო საზოგადოება, ზოგადი და პროფესიული განათლება. |
| ადამიანი | ოჯახის წევრები, ნათესავები, წინაპრები, თანატოლები, მეგობრები, ნაცნობები. | სხვადასხვა საქმიანობის და პროფესიის ადამიანები (მაგ., მეხანძრე, ექიმი, მზარეული, მწერალი, მოგზაური), მოქალაქე, მგზავრი, მაყურებელი, გულშემატკივარი და სხვ. | სკოლის პერსონალი (მაგ., მასწავლებელი, დამრიგებელი, დირექტორი, ბიბლიოთეკარი, დარაჯი), მოსწავლე, მშობელი. |
| საგანი | ავეჯი, სამოსი, საყოფაცხოვრებო ნივთები, სპორტული აღჭურვილობა და სხვ. | ფული, საფულე, სურსათი, საქონელი, წამლები, ოფიციალური დოკუმენტები (მაგ., პირადობის მოწმობა, მართვის მოწმობა). | სასკოლო აღჭურვილობა და ნივთები (მაგ., წიგნი, დაფა, ცარცი, კომპიუტერი, პროექტორი, სპორტული ინვენტარი). |
| მოვლენა | ოჯახური დღესასწაულები, ავადმყოფობა, დღეობები, სტუმრობა, წვეულება, კულტურული და სპორტული აქტივობები, არდადეგები და სხვ. | ბუნებრივი მოვლენები, უბედური შემთხვევა, ბაზრობა, კონკურსი, სპექტაკლი, სამოქალაქო და რელიგიური ზეიმი და სხვ. | სასწავლო წლის დასაწყისი/დასასრული, კლასგარეშე ღონისძიებები, კონკურსები, კონფლიქტები სკოლაში და სხვ. |
| მოქმედება | ყოველდღიური ყოფითი, შემოქმედებით-ინტელექტუალური, სპორტული, გასართობი საქმიანობები (მაგ., ჭამა, ჩაცმა, კითხვა, მეცადინეობა, კოლექციონერობა, ტელევიზორის ყურება). | ყოფითი, შემოქმედებით-ინტელექტუალური, სპორტული, გასართობი აქტივობები საზოგადოებრივი თავშეყრის ადგილებში (მაგ., საყიდლებზე სიარული, თეატრში წასვლა, სპორტულ შეჯიბრში მონაწილოება), მგზავრობა, მოგზაურობა. | სწავლა და სწავლება; კლასგარეშე შემოქმედებით-ინტელექტუალურ, სპორტულ და გასართობ აქტივობებში მონაწილოება, მშობელთა კრება. |
| ბუნება, ცხოველთა სამყარო, მცენარეთა სამყარო | შინაური და გარეული ცხოველები, ყვავილები, ხეები, ტყე, მდინარე, ტბა, უდაბნო, ზღვა, მთა, მინდორი, კოსმოსი. | | |

მასწავლებლის თუ ავტორის მიერ შერჩეული სასწავლო თემები საბაზო საფეხურის სამივე კლასისთვის უნდა გამომდინარეობდეს სტანდარტის თემატური ჩარჩოდან. თემატური ჩარჩო საბაზო საფეხურის სასწავლო თემებისათვის აჩვენებს იმ კონტექსტებს, რომლებშიც უნდა შეძლოს მოსწავლემ უცხოური ენის გაგება-გამოყენება.

თითოეულ თემას უნდა ახლდეს **შეფასების კრიტერიუმები.** კრიტერიუმები ორიენტირებული უნდა იყოს გრძელვადიან მიზნებზე (შედეგებსა და სამიზნე ცნებებზე). გთავაზობთ ზოგად კრიტერიუმებს, რომლების მორგებაც უნდა მოხდეს კონკრეტული თემის კონტექსტზე.

**ზეპირი კომუნიკაცია**

* + საკომუნიკაციო სიტუაციის მახასიათებლებიდან გამომდინარე, უნდა შეარჩიოთ და ფუნქციურად გამოიყენოთ ენობრივ-გრამატიკული საკითხებისა და არავერბალური გამომსახველობითი ხერხების ცოდნა;
  + დავალების წარდგენის შემდეგ უნდა აღწეროთ, რა სტრატეგიები გამოიყენეთ დავალების განხორციელების სხვადასხვა ეტაპზე, შეაფასოთ მათი მიზანშეწონილობა და ეფექტიანობა.

**წერითი კომუნიკაცია**

* + საკომუნიკაციო სიტუაციის მახასიათებლებიდან გამომდინარე, უნდა შეარჩიოთ და ფუნქციურად გამოიყენოთ ენობრივ-გრამატიკული საკითხებისა და არავერბალური გამომსახველობითი ხერხების ცოდნა;
  + დავალების წარდგენის შემდეგ უნდა აღწეროთ, რა სტრატეგიები გამოიყენეთ დავალების განხორციელების სხვადასხვა ეტაპზე, შეაფასოთ მათი მიზანშეწონილობა და ეფექტიანობა.

**ენობრივ-კულტურული თვითმყოფადობა**

* რით არის უნიკალური განსახილველი ობიექტი;
* რა მსგავსება-განსხვავებაა ორი სხვადასხვა ქვეყნის ენობრივ-კულტურულ სამყაროებს შორის.

**საფეხურებრივი საკვანძო შეკითხვები**

* როგორ მოვიქცე, რომ შევძლო უცხოურენოვანი სხვადასხვა ჟანრის ტექსტის გაგება?
* რატომაა მნიშვნელოვანი ტექსტის ტიპის და ჟანრის განსაზღვრა?
* როგორ გამოვიყენო ჟანრობრივი მახასიათებლების ცოდნა ტექსტების კითხვისა და შედგენის დროს?
* როგორ მოვიქცე, რომ შევძლო საკომუნიკაციო სიტუაციის შესაბამისი სამეტყველო მოქმედებების შესრულება?
* რამდენად და როგორ მეხმარება ნაწარმოების სტრუქტურა ტექსტის გაგება-გააზრებაში?
* რატომაა მნიშვნელოვანი კომუნიკაციური მახასიათებლების ამოცნობა ან გათვალისწინება? /რამდენად მეხმარება სიტუაციური მახასიათებლების გათვალისწინება ტექსტის უკეთ გაგებაში?
* როგორ მოვიქცე, რომ წარმატებით გავართვა თავი წერით საკომუნიკაციო ამოცანას?
* რატომ გამიჭირდა საკომუნიკაციო ამოცანის შესრულება? როგორ გადავლახო ეს სიძნელე? რომელი სტრატეგია უნდა გამოვიყენო და რატომ?
* რამდენად და როგორ მეხმარება ენობრივ-გრამატიკული ნორმების ცოდნა კითხვის, წერის, მოსმენისა და ლაპარაკის დროს?
* რატომაა მნიშვნელოვანი ლექსიკური მარაგის გამდიდრება?
* როგორ შევუწყო ხელი კულტურათშორის დიალოგს, სოციოკულტურულ თავისებურებათა წარმოჩენასა და გაცვლა-გაზიარებას?
* რით ჰგავს, რით განსხვავდება უცხოური ენა და კულტურა მშობლიურისაგან?

**გ) მეთოდიკური ორიენტირები**

**საგნის სწავლა-სწავლება უნდა წარიმართოს შემდეგი პრინციპების დაცვით:**

ა) სწავლა-სწავლება ხელს უნდა უწყობდეს მოსწავლეთა მოტივირებასა და შინაგანი ძალისხმევის გააქტიურებას.

ბ) სწავლა-სწავლება ხელს უნდა უწყობდეს ცოდნის ეტაპობრივად კონსტრუირებას წინარე ცოდნაზე დაფუძნებით.

გ) სწავლა-სწავლება ხელს უნდა უწყობდეს ცოდნათა ურთიერთდაკავშირებასა და ორგანიზებას.

დ) სწავლა-სწავლება უნდა უზრუნველყოფდეს სწავლის სტრატეგიების დაუფლებას (სწავლის სწავლა).

ე) სწავლა-სწავლება უნდა მოიცავდეს ცოდნის სამივე კატეგორიას: დეკლარატიულს, პროცედურულსა და პირობისეულს.

**გამჭოლი უნარები და ღირებულებები**

საგნობრივი შედეგების გარდა, ეროვნული სასწავლო გეგმის მიზნებიდან სწავლა-სწავლებისა და შეფასების სამიზნედ ასევე უნდა იქცეს შემდეგი გამჭოლი უნარები და ღირებულებები:

|  |  |
| --- | --- |
| პასუხისმგებლობა | * სასკოლო და სხვა საქმიანობებში ნაკისრი ვალდებულების შესრულება; * სამუშაოს დადგენილ ვადებში დასრულება და ჩაბარება; * საკუთარი ქცევის მართვა, საკუთარ ქცევებზე პასუხისმგებლობის აღება. |
| თანამშრომლობა | * მზაობა ჯგუფში/გუნდში სხვადასხვა ფუნქციის შესასრულებლად; * განსხვავებული იდეების, შეხედულებების მოსმენა და კონსტრუქციულად განხილვა; * რესურსების, მოსაზრებების, ცოდნის გაზიარება პრობლემათა ერთობლივად გადაჭრის, გადაწყვეტილებათა ერთობლივად მიღების მიზნით; * ჯგუფის წევრებს შორის განაწილებული სამუშაოს შესრულება. |
| დროსა და სივრცეში ორიენტირება | * თანამედროვე რეალობის სივრცულ-დროით ჭრილში გააზრება და ინტერპრეტირება; * მულტიპერსპექტიული ხედვა დროითი და სივრცული ფაქტორების გათვალისწინებით. |
| ეთიკა | * ეთიკური და ქცევითი ნორმების დაცვა; * სოლიდარობის განცდა; * სხვებისადმი ემპათია; * პიროვნული ღირსების გააზრებისა და დაფასების უნარი; * განსხვავებულობის მიმღებლობა; * საკუთარ სოციალურ აქტივობაზე პასუხისმგებლობის გააზრება. |
| ინფორმაციული და საკომუნიკაციო ტექნოლოგიების გამოყენება | * ინფორმაციის/სასწავლო მასალის (დიდაქტიზებული, პრაგმატული, საინფორმაციო-შემეცნებითი, გასართობ-შემოქმედებითი ხასიათის ტექსტები) მოძიება ინტერნეტში სხვადასხვა საძიებო სისტემის მეშვეობით; * ინფორმაციული და საკომუნიკაციო ტექნოლოგიების გამოყენება სასწავლო მასალისა და სხვადასხვა ტიპის ტექსტების შესაქმნელად და პროექტების განსახორციელებლად (სხვადასხვა ხასიათის ღია ბარათის/ მეგობრული წერილის/შეტყობინების ელექტრონული ვერსიის მიწერა ელექტრონული ფოსტის მეშვეობით, უცხოელ თანატოლებთან ჩეთში მონაწილეობა skype-ის, messenger-ის მეშვეობით; ვებგვერდის/ბლოგის შექმნა და უცხოურ ენაზე განხორციელებული სხვადასხვა პროექტის, მაგ., კულინარიული რეცეპტების კრებულის, სკოლის მოსწავლეთა ნახატების/ნაკეთობების კატალოგის სკოლის ვებგვერდზე/ბლოგზე განთავსება); * ინფორმაციული და საკომუნიკაციო ტექნოლოგიების გამოყენება (მაგ., Word, PowerPoint) სასწავლო მასალისა და სხვადასხვა ტიპის ელექტრონული ტექსტების დასამუშავებლად. |
| კვლევა | * კვლევითი ამოცანის, კვლევის პროცედურების, მონაცემების მოპოვების გზებისა და აღრიცხვის ფორმების განსაზღვრა; სათანადო რესურსების შერჩევა; * კვლევის ჩატარება, მონაცემების აღრიცხვა და სხვადასხვა ფორმით წარმოდგენა/ორგანიზება; * მონაცემების ანალიზი; კვლევის შედეგების შეფასება; * კვლევითი სამუშაოების ჩატარების დროს ეთიკისა და უსაფრთხოების ნორმების დაცვა. |
| შემოქმედებითი აზროვნება | * ჩანაფიქრის შემოქმედებითად განხორციელება; * ორიგინალური იდეების გამოვლენა და ხორცშესხმა; ახლის შექმნა; * დასმული პრობლემების გადასაჭრელად არასტანდარტული გზების მოძიება; * სწრაფვა გარემოს გარდაქმნა-გაუმჯობესებისკენ. |

**მეთოდიკური მიდგომები**

**უცხოური ენის სწავლა-სწავლება შემდეგ მეთოდიკურ მიდგომებს უნდა ითვალისწინებდეს:**

* უცხოური ენის სტანდარტის მოთხოვნათა შესრულება მოითხოვს უცხოურ ენაზე კომუნიკაციური უნარების ფუნქციურად გამოყენების უნარების განვითარებას. ამ მოთხოვნის უზრუნველსაყოფად მნიშვნელოვანია ეგრეთწოდებული „უკუსვლით დაგეგმვის“ (backward design) მეთოდის გამოყენება: პირველ რიგში, უნდა ვხედავდეთ, კონკრეტული თემატური ერთეულის ბოლოს რა კომპლექსურ-ფუნქციური დავალებების/საქმიანობის შესრულება უნდა შეძლოს მოსწავლემ. შემდეგ, ეს დავალება უნდა დავშალოთ ცოდნისა და უნარების ცალკეულ კომპონენტებად, რომელთა ათვისებაც დასჭირდება მოსწავლეს იმისთვის, რომ ბოლოს შეძლოს კომპლექსური დავალების შესრულება, რომლის დროსაც მოუწევს ფუნქციური გამონათქვამების, ლექსიკური, გრამატიკული, კომუნიკაციური ცოდნისა და უნარების ერთდროულად და ინტერაქტიულად გამოყენება.
* ლექსიკური მასალა თუ გრამატიკული საკითხები თვითმიზნურად არ უნდა ისწავლებოდეს. მათი სწავლება გადაჯაჭვული უნდა იყოს კომუნიკაციურ მიზნებთან. მოსწავლეს ის ლექსიკურ-გრამატიკული უნარები უნდა გამოვუმუშაოთ, რომლებსაც კონკრეტულ კომუნიკაციურ სიტუაციებში გამოიყენებს.
* მოსწავლე უნდა იყოს სწავლა-სწავლების პროცესის აქტიური მონაწილე. ამის უზრუნველსაყოფად მოსწავლე ჩართული უნდა იყოს განმავითარებელ შეფასებაში. სწავლის პროცესის შეფასება მოსწავლეს გამოუმუშავებს დამოუკიდებლად სწავლის უნარ-ჩვევებს, დაეხმარება სწავლის სტრატეგიების ათვისებაში, საშუალებას მისცემს, გაცნობიერებულად შეუწყოს ხელი საკუთარ წინსვლასა და წარმატებას. შეფასებაში ჩართვის ძირითად მიზანს წარმოადგენს მოსწავლის გათვითცნობიერება სწავლის პროცესებში, რაც მას ხელს შეუწყობს ამ პროცესების გააზრებულად და დამოუკიდებლად მართვაში.
* სწავლის უნარების გასაუმჯობესებლად მნიშვნელოვანია მეტაკოგნიციის გაუმჯობესებაზე ზრუნვა, რისთვისაც მასწავლებელმა პერიოდულად სამი ტიპის აქტივობა უნდა ჩაატაროს. ეს აქტივობებია:

**სტრატეგიების მოდელირება:** მასწავლებელი მოსწავლეებთან ერთად ასრულებს დავალებას და მისი შესრულებისას „ხმამაღლა ფიქრობს“ იმაზე, თუ როგორ შეასრულოს ეს აქტივობა (მაგ., კარგად გავეცნოთ პირობას და დავაკვირდეთ, რას მოითხოვს იგი; აქვს თუ არა პირობას თანხმლები მასალა, მაგ., სურათები? ამიტომ, სანამ ტექსტს წავიკითხავთ, ხომ არ სჯობს, ჯერ სურათებს გავეცნოთ და ვნახოთ, რა ინფორმაციის შემცველია ეს სურათები? და მისთ.

**წინმსწრები მეტაკოგნიტური პაუზა, ანუ დავალების შესრულებამდე დაფიქრება და მსჯელობა გადასადგმელ ნაბიჯებზე** - მას შემდეგ, რაც მოსწავლეები გაეცნობიან დავალების პირობას, შევასრულებინებთ მეტაკოგნიტური ხასიათის ამგვარ აქტივობას: მათ ჯგუფურად უნდა განსაზღვრონ ის გზა, რომლითაც დავალებას შეასრულებენ, სახელდობრ: დეტალურად აღწერონ დავალების შესრულების ეტაპები (რას შეასრულებენ რის შემდეგ და სხვ.), ასევე სტრატეგიები, რომლებსაც გამოიყენებენ თითოეულ ეტაპზე. ჯგუფებმა უნდა წარმოადგინონ თავიანთი ნამუშევრები და იმსჯელონ შერჩეული გზებისა თუ სტრატეგიების მიზანშეწონილობაზე.

**შემდგომი მეტაკოგნიტური პაუზა, ანუ დავალების შესრულების შემდეგ დაფიქრება და მსჯელობა გადადგმულ ნაბიჯებზე** - მას შემდეგ, რაც მოსწავლეები შეასრულებენ კონკრეტულ დავალებას, მათ უნდა გაიხსენონ და აღწერონ განვლილი გზა: რა გააკეთეს რის შემდეგ? რა ხერხები გამოიყენეს მუშაობისას? რა გაუჭირდათ ან რა გაუადვილდათ? შესრულებული მოქმედებების აღწერის შედეგად მოსწავლეები გააცნობიერებენ იმ ფაქტს, რომ მიზნის მისაღწევად არსებობს სხვადასხვა გზა და ხერხი, რომლებზეც დავალების შესრულებამდე უნდა დაფიქრდნენ (ოპტიმალური გადაწყვეტილების მისაღებად). მეტაკოგნიტური პაუზა მოსწავლეებს განუვითარებს სწავლის უნარებს და აუმაღლებს სწავლის ქმედუნარიანობას.

* სასურველია, ყოველი ახალი თემატური ერთეულის სწავლება იწყებოდეს შინაარსიანი კონტექსტების შეთავაზებით, სახელდობრ, იმგვარი ტექსტების მოსმენით, რომლებიც მარტივ საკომუნიკაციო სიტუაციას წარმოადგენს. სწორედ ამ ტექსტების კონტექსტში უნდა გაეცნოს მოსწავლე იმ ახალ ენობრივ მასალას (ლექსიკურ ერთეულებს, გრამატიკულ ფორმებსა თუ მექანიზმებს), რომლებსაც მომდევნო ეტაპზე ცალკეული სავარჯიშოების საშუალებით აითვისებს იმ მიზნით, რომ შემდგომ ზეპირმეტყველებასა და წერით მეტყველებაში გამოიყენოს.

**წლიური პროგრამისა და სასწავლო თემის აგების პრინციპები**

ეროვნული სასწავლო გეგმის საფეხურებრივი საგნობრივი სტანდარტები განსაზღვრავს სავალდებულო საგნობრივ მოთხოვნებს (რა უნდა შეეძლოს და რა უნდა იცოდეს მოსწავლემ). მათზე დაყრდნობით იგეგმება წლიური პროგრამები, რომლებიც გვიჩვენებს სტანდარტის მოთხოვნათა რეალიზების გზებს.

წლიური პროგრამები უნდა დაიგეგმოს სასწავლო თემების საშუალებით. სასწავლო თემა წამოადგენს ფუნქციურ კონტექსტს, რომელიც სტანდარტის ნაწილების ინტეგრირებულად და ურთიერთდაკავშირებულად სწავლების საშუალებას იძლევა. რამდენადაც შედეგებზე გასვლა და სამიზნე ცნებების (და მათთან დაკავშირებული მკვიდრი წარმოდგენების) დაუფლება საგნის სწავლების გრძელვადიან მიზნებს წარმოადგენს, **თითოეული თემის ფარგლებში სტანდარტის ყველა შედეგი და სამიზნე ცნება უნდა დამუშავდეს**. მაშასადამე, სასწავლო თემების ცვლით შეიცვლება კონტექსტები, მაგრამ არ შეიცვლება სწავლის მიზნები, რომლებიც სტანდარტის შედეგებისა და სამიზნე ცნებების სახითაა ფორმულირებული (შედეგი და სამიზნე ცნება თავისთავად არ წარმოადგენს დამოუკიდებელ სასწავლო ერთეულს - თემას).

**სასწავლო თემის დასაგეგმად გამოიყენება შემდეგი კომპონენტები:**

|  |
| --- |
| **სასწავლო თემა**  სასწავლო თემა წარმოადგენს კონტექსტს, რომელიც სტანდარტის შედეგების, სამიზნე ცნებებისა თუ კონკრეტული საკითხების ინტეგრირებულად და ურთიერთდაკავშირებულად სწავლების საშუალებას იძლევა. თითოეული თემის ფარგლებში, შეძლებისდაგვარად, უნდა დამუშავდეს სტანდარტის ყველა შედეგი. |
| **სამიზნე ცნებები**  სამიზნე ცნებები პასუხს სცემს შეკითხვას - რა გრძელვადიანი მიზნით ვასწავლით მოსწავლეს თემას. |
| **სამიზნე ცნების/ცნებების მკვიდრი წარმოდგენები**  თითოეული ცნებისთვის უნდა განისაზღვროს მკვიდრი წარმოდგენები, რომლებიც შემოფარგლავს ცნების მოცულობას და დააზუსტებს, რა უნდა ჰქონდეს გაცნობიერებული მოსწავლეს ამ ცნებასთან მიმართებით საფეხურის ბოლოს. |
| **საგნობრივი საკითხები**  წლიური თემების ფარგლებში გამოიყოფა საგნობრივი საკითხები. საგნობრივი საკითხების საშუალებით ხდება იმის განსაზღვრა, თუ კონკრეტულად რაზე უნდა იმუშაოს მოსწავლემ თემის ფარგლებში. საკითხებზე დაყრდნობით ხდება, ასევე, კომპლექსური დავალების პირობის განსაზღვრა, რომელიც მოსწავლეს სამიზნე ცნებებისა და მათთან დაკავშირებული მკვიდრი წარმოდგენების გაცნობიერებაში ეხმარება. |
| **ქვეცნებები**  ქვეცნებები წარმოადგენს იმ ცნებებსა და ტერმინებს, რომლებიც სამიზნე ცნებებიდან გამომდინარეობენ და რომლებით ოპერირებაც მოსწავლეს ამ კონკრეტული თემის ფარგლებში/კონკრეტულ საკითხთან მიმართებით მოუწევს. |
| **კომპლექსური დავალება**  კომპლექსური დავალებები წარმოადგენს შემოქმედებით-შემეცნებით პროდუქტს, რომელთა შესრულება მოითხოვს სხვადასხვა ცოდნათა ინტეგრირებულად გამოყენებას ფუნქციურ კონტექსტებში. კომპლექსური დავალება (მასთან მჭიდროდ დაკავშირებულ სტრუქტურულ ერთეულებთან - საკითხი, საკვანძო შეკითხვა, შეფასების კრიტერიუმი - ერთად) თემის ფარგლებში შუალედური მიზნის როლს ასრულებს.  კომპლექსური დავალება შეესაბამება ენების დიდაქტიკის ახალ პარადიგმას - მოქმედებაზე ორიენტირებულ მიდგომას (action-oriented approach). |
| **საკვანძო შეკითხვები**  საკვანძო შეკითხვები გამომდინარეობს საფეხურებრივი საკვანძო შეკითხვებიდან და პასუხს სცემს შეკითხვას - რაზე უნდა დაფიქრდეს მოსწავლე კომპლექსურ დავალებაზე მუშაობისას? მათი ფუნქციაა:   * მოსწავლის წინარე ცოდნის გააქტიურება, ცნობისმოყვარეობის გაღვივება, პროვოცირება ახალი ცოდნის შესაძენად; * სასწავლო თემის შედეგზე ორიენტირებულად სწავლა-სწავლების უზრუნველყოფა; * თემის სწავლა-სწავლების პროცესში შუალედური ბიჯების/ეტაპების განსაზღვრა. საკვანძო შეკითხვა წარმოადგენს მაორგანიზებელ ელემენტს, რომელიც სასწავლო თემის ფარგლებში ასრულებს გაკვეთილ(ებ)ის მიზნის როლს. |
| **აქტივობები და რესურსები**  თემატურ ერთეულში აქტივობები და სასწავლო რესურსები შეირჩევა იმისთვის, რათა მოსწავლეს გაუადვილდეს კომპლექსურ დავალებაზე მუშაობა, რომლის შესრულებაც თემის ფარგლებში შუალედური მიზნის როლს ასრულებს. |
| **შეფასების კრიტერიუმები**  შეფასების კრიტერიუმები უნდა გამომდინარეობდე სტანდარტის შედეგებიდან და აჩვენებდეს, რა უნდა შეძლოს მოსწავლემ კონკრეტული თემის ფარგლებში. |

**სასწავლო თემის აგების ბიჯები**

|  |  |
| --- | --- |
| ნაბიჯი 1. **ცნებებთან დაკავშირებული მკვიდრი წარმოდგენების განსაზღვრა.** | |
|  | |
| ნაბიჯი 2. **თემის ფარგლებში დასამუშავებელი ქვეცნებებისა და საკითხების განსაზღვრა.** | |
|  |  |
| ნაბიჯი 3. **საგნობრივი საკითხისა და სამიზნე ცნებების შესაბამისი კომპლექსური დავალების/დავალებების პირობის განსაზღვრა.** | |
|  |  |
| ნაბიჯი 4. **კომპლექსური დავალების შესაბამისი საკვანძო შეკითხვის/შეკითხვების დასმა და შეფასების კრიტერიუმის შერჩევა.** | |
|  |  |
| ნაბიჯი 5. **აქტივობებისა და რესურსების შერჩევა, რომლებიც მოსწავლეს კომპლექსური დავალების შესრულებაში დაეხმარება.** | |

**თემის დამუშავების ნიმუში სასკოლო კურიკულუმისთვის ან მასწავლებლის წიგნისთვის**

თემის ფარგლებში შუალედური მიზნის როლს ასრულებს ერთმანეთთან მჭიდროდ დაკავშირებული **ოთხეული - ქვეცნება/საკითხი, საკვანძო შეკითხვები, კომპლექსური დავალება/დავალებები, შეფასების კრიტერიუმი/კრიტერიუმები.** თემატურ მატრიცაში შესაძლებელია დაემატოს იმდენი ეტაპი (შესაბამისი შუალედური მიზნებით), რამდენსაც ავტორი ჩათვლის საჭიროდ მოცემული სასწავლო თემის ფარგლებში. თითოეული თემის ფარგლებში, შეძლებისდაგვარად, უნდა დამუშავდეს ყველა სამიზნე ცნება.

|  |  |  |  |  |
| --- | --- | --- | --- | --- |
| **თემა**: საათების სავარაუდო რაოდენობა - | | | | |
| **თემის ფარგლებში დასამუშავებელი ქვეცნებები და საკითხები:**   |  |  | | --- | --- | | **ფუნქციური სამეტყველო მოქმედებები/ენობრივი კონსტრუქციები:** | **გრამატიკა** | | **ლექსიკა** | | |  | | | | | | |
| **სამიზნე ცნებები და მათთან დაკავშირებული მკვიდრი წარმოდგენები** | **I ეტაპის შუალედური მიზნები** | | |  |
| **საკითხი და ქვეცნებები** | | **საკვანძო შეკითხვა / შეკითხვები** | **კომპლექსური დავალება/ დავალებები** |
|  | |  |
|  | **აქტივობები:** | | |  |
| **რესურსები:** | | |
| **II ეტაპის შუალედური მიზნები** | | |  |
| **საკითხი და ქვეცნებები** | **საკვანძო შეკითხვა / შეკითხვები** | | **კომპლექსური დავალება/ დავალებები** |
|  |  | |
| **აქტივობები:** | | |  |
| **რესურსები:** | | |
| **შეფასების კრიტერიუმები** | | | | |

**დ) შეფასება**

საბაზო საფეხურის ნებისმიერ კლასში საკლასო შეფასება უნდა შეესაბამებოდეს ეროვნული სასწავლო გეგმის პირველი კარის მე-7 თავში განსაზღვრულ შეფასების პრინციპებს, მიზნებსა და ამოცანებს.

სწავლის ხარისხის გაუმჯობესების ხელშესაწყობად უპირატესი ადგილი უნდა მიენიჭოს განმავითარებელ შეფასებას, რომელიც მოსწავლეს თავისსავე წინარე შედეგებთან მიმართებით აფასებს, ზომავს მის ინდივიდუალურ წინსვლას, რითაც მას ცოდნის ეტაპობრივი კონსტრუირების საშუალებას აძლევს.

მნიშვნელოვანია, მოსწავლე თავად იყოს ჩართული განმავითარებელ შეფასებაში. სწავლის პროცესის შეფასება მოსწავლეს გამოუმუშავებს დამოუკიდებლად სწავლის უნარ-ჩვევებს, დაეხმარება სწავლის სტრატეგიების ათვისებაში, საშუალებას მისცემს, გაცნობიერებულად შეუწყოს ხელი საკუთარ წინსვლასა და წარმატებას. შეფასებაში ჩართვის ძირითადი მიზანია მოსწავლის გათვითცნობიერება სწავლის პროცესებში, რაც მას შეასწავლის ამ პროცესების გააზრებულად და დამოუკიდებლად მართვას.

**შემაჯამებელი (განმავითარებელი და განმსაზღვრელი) შეფასება**

შემაჯამებელი შეფასება უნდა ზომავდეს, რამდენად ფლობს ან/და რამდენად ფუნქციურად იყენებს მოსწავლე სამიზნე ცნებებს. ცნებების დაუფლების ხარისხის შესაფასებლად გამოიყენება ე.წ. *სოლო ტაქსონომია* (დაკვირვებადი სასწავლო შედეგების სტრუქტურის ტაქსონომია - ინგლ. SOLO - Structure of Observed Learning Outcomes), რომელიც წარმოადგენს პლატფორმას შეფასების კრიტერიუმების შესამუშავებლად. სოლო ტაქსონომია ზომავს მოსწავლეთა მიღწევებს 5 დონის მიხედვით. ეს დონეებია:

|  |
| --- |
| **SOLO 1: პრე-სტრუქტურული დონე**  მოსწავლეს საერთოდ არ აქვს გააზრებული საკითხი, იყენებს შეუსაბამო, არარელევანტურ ინფორმაციას ან/და საერთოდ აცდენილია საკითხს. |
| **SOLO 2: უნისტრუქტურული დონე**  მოსწავლეს შეუძლია მხოლოდ ერთი ასპექტის განხილვა და მარტივი, აშკარა/ცხადი კავშირების დამყარება. მოსწავლეს შეუძლია ტერმინოლოგიის გამოყენება, ზეპირად გადმოცემა (გახსენება), მარტივი ინსტრუქციების/ალგორითმების შესრულება; პარაფრაზირება, ამოცნობა, დასახელება ან დათვლა. |
| **SOLO 3: მულტისტრუქტურული დონე**  მოსწავლეს შეუძლია რამდენიმე ასპექტის განხილვა განცალკევებულად, ერთმანეთთან კავშირის გარეშე. მას შეუძლია ჩამოთვლა, აღწერა, კლასიფიცირება, კომბინირება; მეთოდების, სტრუქტურის გამოყენება; პროცედურების შესრულება და სხვ. |
| **SOLO 4: მიმართებითი დონე**  მოსწავლეს შეუძლია გაიაზროს კავშირი რამდენიმე ასპექტს შორის, აგრეთვე ისიც, თუ როგორ ერგება/შეეხამება ეს ასპექტები ერთმანეთს და ქმნის მთელს, მთლიანობას. მისი ნააზრევი დასტრუქტურებულია და, ამგვარად, მოსწავლეს აქვს იმის უნარი, რომ შეადაროს, დააკავშიროს, გააანალიზოს, გამოიყენოს თეორია, ახსნას საკითხი მიზეზებისა და შედეგების კუთხით. |
| **SOLO 5: გაფართოებული აბსტრაქტული დონე**  მოსწავლეს შეუძლია სტრუქტურის განზოგადება მოცემულის/შეთავაზებულის მიღმა, სტრუქტურის აღქმა სხვადასხვა კუთხიდან/თვალთახედვით და იდეების გადატანა ახალ სფეროში. მას შეუძლია განზოგადება, ჰიპოთეზის წამოყენება, კრიტიკა ან თეორიის ჩამოყალიბება. |

**ტიპობრივი დავალებები შემაჯამებელი შეფასებისათვის**

სტანდარტში შემოთავაზებულია ტიპობრივ დავალებათა ფართო არჩევანი. შემაჯამებელი შეფასებისათვის მასწავლებელი და/ან მოსწავლე შეარჩევს დავალების სასურველ ტიპს/ტიპებს.

* შემეცნებითი ხასიათის კონკრეტული საკითხის გამოკვლევა (მაგ., „რა ვიცით წყლის შესახებ“, „ჩვენი უცხოელი თანატოლების სასკოლო ცხოვრება“) და ძიების შედეგების წარმოდგენა სასურველი ფორმატით (მაგ., პრეზენტაცია, პოსტერი, ბროშურა);
* მინი სოციალური კვლევა ყმაწვილებისათვის საინტერესო საკითხზე (მაგ., „რა მუსიკას უსმენენ ჩვენი თანატოლები“, „რა გადაცემებს ვუყურებთ უმეტესწილად“) - კითხვარის შედგენა, გამოკითხვის ჩატარება, მონაცემების გაანალიზება და ზეპირი ან წერილობითი ანგარიშის წარდგენა;
* კორესპონდენციაში მონაწილეობა (წერილების მიწერა რეალური ან წარმოსახვითი უცხოელი თანატოლისთვის, ანონიმური საკლასო მიმოწერა განვლილ თემატიკასთან დაკავშირებულ საკითხზე, რომელშიც ადრესატები ცდილობენ ამოიცნონ ავტორი.);
* ინტერვიუირება აქტუალურ საკითხზე (მაგ., „როგორია შენი ოცნების სკოლა“, „უნდა გვყავდეს თუ არა შინაური ცხოველები?“) - კითხვების მომზადება, ინტერვიუების აღება/მიცემა და შედეგების წარდგენა;
* კულტურათა დიალოგის ხელშემწყობი პროექტის/აქტივობის განხორციელება (მაგ., ორენოვანი ტურისტული ვებგვერდის/ბუკლეტის, უცხო ქვეყნის დღესასწაულთა კალენდრის შექმნა; თეატრალური წარმოდგენა და სხვ.);
* შემოქმედებითი პროდუქტების შექმნა და წარდგენა (მაგ., სკეტჩი, რეპი, კლიპი, ვიდეორგოლი, რეკლამა, თანატოლთა ნაკეთობების კატალოგი და სხვ.);
* ტექსტის სხვა ფორმატში „გადაწერა“ (მაგ., ბიოგრაფიის საფუძველზე ბიოგრაფიული ცნობარის შედგენა, დღის წესრიგის საფუძველზე - დღიურის და სხვ.).

**ე) ტერმინოლოგიური ლექსიკონი**

უცხოური ენების სტანდარტის სპეციფიკური ტერმინები:

* **მაკრო-ფუნქციები** არის კატეგორიები, რომლებიც განსაზღვრავენ წერილობითი ან ზეპირი დისკურსის (გამონათქვამთა ბმული თანამიმდევრობის) ფუნქციურ გამოყენებას.
* **მიკრო-ფუნქციები** არის კატეგორიები, რომლებიც განსაზღვრავენ ცალკეული გამონათქვამების ფუნქციურ გამოყენებას.
* **მოქმედებაზე ორიენტირებული მიდგომა** (action-oriented approach) ენების დიდაქტიკის ახალ პარადიგმას წარმოადგენს. განსხვავებით კომუნიკაციური მიდგომისაგან, რომელიც არსებითად ინფორმაციის გაცვლაზე იყო ორიენტირებული, ამ ახალ პარადიგმაში ენების სწავლა-სწავლების მთავარ ამოცანას შეადგენს სოციალურ კონტექსტებში სხვადასხვა ტიპის საქმიანობათა უცხოურ ენაზე განხორციელების უნარების განვითარება. თუკი კომუნიკაციური მიდგომის მთავარ საგაკვეთილო აქტივობას „სიმულაცია“ წარმოადგენდა, ამ ახალი მიმართულების მიხედვით, პროექტული სწავლა-სწავლებაა პრიორიტეტული.
* **ტექსტის სტრუქტურულ-ორგანიზაციული ელემენტები:** 
  + არავერბალური ელემენტები: ილუსტრაცია, ჟესტ-მიმიკა, ლოგო, სქემა, შრიფტის სახესხვაობა, ზომა და სხვ.
  + ვერბალური ელემენტები: სათაური, თავი, რუბრიკა, აბზაცი.
* **სტრატეგიები:**
* **მოსმენის/კითხვის წინარე სტრატეგიები**:
  + პირობის გააზრება;
  + ვარაუდების გამოთქმა;
  + ცოდნის მობილიზება - გულისხმობს ორი ტიპის ქმედებას: 1) იმ ენობრივი თუ თემასთან დაკავშირებული წინარე ცოდნის გონებაში მოძიება-გააქტიურებას, რომელიც უკავშირდება დასამუშავებელ ახალ საკითხებს; 2) საჭიროებისამებრ, ტექსტის გაგებისათვის აუცილებელი საკვანძო ლექსიკური ერთეულების ან გრამატიკული საკითხის დამუშავებას, დამატებითი ინფორმაციის მოძიებას სათანადო რესურსებში.
* **სტრატეგიები მოსმენის/კითხვის დროს და შემდეგ:**
  + **გაცნობითი კითხვა** - გულისხმობს ტექსტის ზოგადი შინაარსის გასაგებად ყურადღების მიმართვას ტექსტის ორგანიზებაზე, მის სტრუქტურულ ერთეულებზე; ტექსტის შინაარსზე აზრის შესაქმნელად სათაურის/ქვესათაურების, ილუსტრაციების, წარწერების, გამოყოფილი სიტყვების, აბზაცების პირველი და/ან ბოლო წინადადების წაკითხვა (გაცნობითი მოსმენის შემთხვევაში მსმენელი ყურადღებას გაამახვილებს ნაცნობ სიტყვებსა და შესიტყვებებზე, არავერბალურ ელემენტებზე (ინტონაცია, მიმიკა-ჟესტიკულაცია, ხმის ტემბრი და სხვ.);
  + **სელექციური კითხვა/მოსმენა -**  გულისხმობს ყურადღების მიზანმიმართულად წარმართვას არა მთლიან შინაარსზე, არამედ მხოლოდ და მხოლოდ კონკრეტულ ინფორმაციაზე;
  + **შესწავლითი კითხვა -** გულისხმობს ტექსტის დეტალურ დამუშავებას სხვადასხვა სტრატეგიის გამოყენებით. ამგვარ სტრატეგიებს წარმოადგენს:
* **მთლიანად გადაკითხვა -** ტექსტის მთლიანად ჩაკითხვა უცნობ სიტყვებზე შეჩერების გარეშე თემატიკის/მთავარი საკითხების შესახებ აზრის შესაქმნელად;
* **გონებაში დამუშავება** - ტექსტის ცალკეული მონაკვეთის/აბზაცის შინაარსის წარმოდგენაში გაცოცხლება, წინარე ცოდნასთან დაკავშირება და დამუშავება;
* **გამოცნობა -** გულისხმობს უცნობი სიტყვების, გამოთქმების მნიშვნელობის ამოცნობას ნაცნობი ელემენტების *(კონტექსტის, მშობლიურ ენაში დამკვიდრებული უცხოური სიტყვების, ილუსტრაციების, ნაცნობი ფუძის, მიმიკის და სხვ.)* დახმარებით;
* **უცნობი სიტყვების ამოწერა -** ლექსიკონის დახმარებით უცხო სიტყვების მნიშვნელობის ამოცნობა;
* **მიბრუნება** - გაუგებარ, რთულ, ბუნდოვან მონაკვეთებთან მიბრუნება;
* **შეკითხვების დასმა -** ტექსტის მონაკვეთების ერთმანეთთან დასაკავშირებლად;
* **ინფორმაციის დაჯგუფება**  - ინფორმაციის ორგანიზების სხვადასხვა ხერხის *(სემანტიკური რუკის, სქემატური ჩანაწერების, ტაბულის, გრაფიკის)* გამოყენება;
* **ტექსტის სხვადასხვა მონაკვეთის/აბზაცის შეჯამება.**
* **ლაპარაკის სტრატეგიები:**
  + ცოდნის მობილიზება;
  + რეპეტიცია;
  + პარაფრაზირება - სიტყვის დავიწყების/არცოდნის შემთხვევაში საკომპენსაციო საშუალებების *(მაგ., ჟესტიკულაციით მითითება, ნაგულისხმევი საგნის აღწერა ან მისი დანიშნულების აღნიშვნა*) გამოყენებას.
* **წერის წინარე სტრატეგიები:**
  + - კომუნიკაციის სიტუაციური მახასიათებლების (მიზნისა და ადრესატის, ადგილის) განსაზღვრა;
    - იდეების გენერირება (დაბადება) - გულისხმობს იდეების მოფიქრება-ჩანიშვნას;
    - იდეების დაჯგუფება - გულისხმობს იდეების ურთიერთდაკავშირებას, მათ შორის არსებული მიმართებების გამოკვეთას მაორგანიზებელი სქემების გამოყენებით;
    - ცოდნის მობილიზება;
    - გეგმის შედგენა.
* **სტრატეგიები წერის დროს და წერის შემდგომ**:
  + - პირველადი ვარიანტის შედგენა;
      * პირველადი ვარიანტის გაუმჯობესება - ნაწერის პოტენციური მკითხველის თვალთახედვით შეფასება; შინაარსობრივი, სტრუქტურული, ენობრივი შესწორებების შეტანა; გრამატიკული და ორთოგრაფიული შეცდომების გასწორება დამხმარე რესურსებისა და ისტ-ის გამოყენებით;
      * ნაწერის გაფორმება და გამოქვეყნება.
* **სტრატეგიები ლექსიკისა და გრამატიკის შესასწავლად:** 
  + ენათშორისი პარალელების გავლება;
  + დამახსოვრების სხვადასხვა ხერხის გამოყენება;
  + **დედუქცია -** ენის სწავლების კონტექსტში გულისხმობს ენობრივი კანონზომიერების/წესის ამოცნობას, განზოგადებას და გამოყენებას კონკრეტულ მაგალითებში;
  + **ინდუქცია** - ენის სწავლების კონტექსტში გულისხმობს კონკრეტულ მაგალითებზე დაყრდნობით წესის გამოყვანას.
* **სწავლის პროცესის მართვა (მეტაკოგნიტური სტრატეგიები)**:
  + აქტივობის/დავალების ღირებულების განჭვრეტა, ანუ მოსწავლის მიერ იმ პიროვნული თუ სოციალური სარგებლის დანახვა, რომელსაც მოუტანს მას ამა თუ იმ აქტივობის შესრულება. სასკოლო აქტივობების ღირებულების დანახვა მოტივაციის გაზრდის მნიშვნელოვანი ფაქტორია;
  + სწავლის პროცესზე დაფიქრება (მეტაკოგნიტური პაუზა) - სასწავლო აქტივობაში გამოყენებული სტრატეგიების გაანალიზება, მიზანშეწონილობისა და ეფექტიანობის თვალსაზრისით შეფასება და სათანადო დასკვნების გამოტანა;
  + ენის სწავლის შემაფერხებელი და ხელშემწყობი ფაქტორების გაცნობიერება და მათი გათვალისწინებით წინსვლის ხელშეწყობა.

**ვ) დანართები**

**ვ.ა. ფრანგული ენა**

**საბაზო საფეხური: გრამატიკა**

|  |
| --- |
| **L’article**  **L’article indéfini :** *un, une, des*  **L’article défini :** *le, la, l’, les*  **L’article contracté :** *au, aux; du, des*  **L’article partitif :** *du, de la, de l’, des*   * L’article partitif après la forme négative : *de* |
| **Le nom**  **La formation du féminin des noms**   * Règle générale: *lemasculin + e* * La terminaison ne change pas : *un élève/une élève, un artiste/une artiste, etc.* * Les règles particulières - *la terminaison change*: *un écolier/une écolière, un veuf/une veuve, un acheteur/une acheteuse, un directeur/une directrice, etc.* * Les cas particuliers: *un homme/une femme; un héros/une héroïne, un coq/une poule, etc*.   **La formation du pluriel des noms**   * Règle générale : *lesingulier + s* * La terminaison ne change pas : *un pays/des pays, un nez/des nez, une noix /des noix, etc.* * Les règles particulières - *la terminaison change*: *un bateau/des bateaux, un cheveux/des cheveux, un bijou/des bijoux, un animal/des animaux, etc.* * Les cas particuliers : *un œil/des yeux, un monsieur/des messieurs, un os [ɔs]/des os [o], etc.* |
| **L’adjectif**  **La formation du féminin des adjectifs qualificatifs**   * Règle générale: *le masculin + e* * La terminaison ne change pas : *jeune/jeune* * Les règles particulières - *la terminaison change*: premier*/première, neuf/neuve, joyeux/joyeuse, etc.* * Les cas particuliers: *long/longue, faux/fausse, beau/belle, etc.*   **La formation du plurieldes adjectifs qualificatifs**   * Règle générale : *singulier + s* * La terminaison ne change pas : *un mur bas/des murs bas, un sourire doux, des sourire doux, etc.* * Les cas particuliers : *national/nationaux, nouveau/nouveaux, etc.*   **Les adjectifs possessifs :***mon, ma, mes, ton, ta, tes, son, sa, ses, notre, nos, votre, vos, leur, leurs*   * Les adjectifs possessifs devant un nom féminin commençant par une voyelle ou par un h muet : *mon amie, son horloge, etc.*   **Les adjectifs démonstratifs :***c e, cet, cette, ces*  **Les adjectifs interrogatifs :** *quel, quelle, quels, quelles*  **L’adjectif indéfini :** *tout*  **Les adjectifs numéraux :**   * Les adjectifs numéraux cardinaux * Les adjectifs numéraux ordinaux |
| **Le pronom**  **Les pronoms personnels atones :**   * Les pronoms personnels sujets : *je, tu, il, elle, nous, vous, ils, elles* * Les pronoms personnels compléments d’objet directs (COD) : *me, te, le, la, l’, nous, vous, les* * Les pronoms personnels compléments d’objet indirects (COI)*: me, te, lui, nous, vous, leur*   **Les pronoms personnels toniques :** *moi, toi, lui, elle, nous, vous, eux, elles*  **Le pronom personnel indéfini :***on*  **Les pronoms démonstratifs neutres :** *ce, ceci, cela, ça*  **Les pronoms indéfinis :** *tout, rien, personne, quelqu’un, quelque chose, etc.*  **Les pronoms relatifs simples :** *qui, que*  **Les pronoms interrogatifs :** *qui, que* |
| **L’expression de la possession :**   * à + nom * à + pronom personnel tonique * de + nom |
| **L’adverbe**  **Les adverbes de lieu :** *ici, là, là-bas, là-haut, loin, près, en haut, en bas, etc.*  **Les adverbes de quantité :** *beaucoup, peu, assez, trop, etc.*  **Les adverbes de temps :** *maintenant, après, avant, tôt, toujours, etc.* |
| **ზმნა / Le verbe**   * Les trois groupes des verbes * Les verbes pronominaux : *se lever, se promener, etc.* * Les verbes auxiliaires *« avoir »* et *« être »* * Les verbes conjugués avec l’auxiliaire *« être »* * Les verbes impersonnels : *falloir, pleuvoir, neiger, etc.* * Les constructions : *il y a, il faut+ l’infinitif du verbe*   **Les modes et les temps du verbe**  **L’indicatif présent**  **Le futur proche / futur immédiat**  **Le passé récent / passé immédiat**  **Le passé composé**  **L’imparfait**  **Le futur simple**  **Le participe passé**  **L’impératif présent**  **La forme négative des temps simples et composés**  **La forme interrogative avec:** *intonation, « est-ce que », inversion, pronom/adjectif/adverbe interrogatif* |
| **La préposition**  **Les prépositions de lieu :** *à, en, dans, sur, sous, chez, etc.* |
| **La phrase**  **La phrase simple**  **Les phrases coordonnées et subordonnées avec les conjonctions :** *et, ou, mais, parce que.* |

**ვ.ბ. გერმანული ენა**

**საბაზო საფეხური: გრამატიკა**

|  |
| --- |
| **Verb**:   * Präteritum bei regelmäßigen und unregelmäßigen Verben * Negation *nicht* * *haben, sein* und *werden* im Präteritum * Modalverben *können, müssen, wollen, dürfen, mögen, sollen* in Präsens und Präteritum * Satzklammer: *können, müssen, wollen + Infinitiv* * Reflexive Verben (Präsens, Perfekt) * Trennbare und untrennbare Verben im Präsens und Perfekt * Konjunktiv ll – Höfliche Bitte * Verben mit Präpositionen * Präsens Passiv:*wird gemacht/geschenkt/gefeiert*; Präsens Passiv mit Modalverben (Modalverb + Partizip II + *werden*): *muss geschrieben werden* * Infinitiv mit *zu* |
| **Artikelwörter**   * bestimmter Artikel: *Dativ* * Demonstrativpronomen: *diese/diese/dieses; der/die/das* * Irrogativ: *Welch*-? * Bestimmte und unbestimmte Artikel im Nominativ und Akkusativ * Possessivpronomen*: mein/dein/sein/ihr/Ihr; u*nser/euer |
| **Nomen**:   * Genus: *der/die/das* * Numerus: *Singular/Plural der Nomen* * Kasus: *Nominativ, akkusativ, Dativ der Nomen; Genitiv nur bei Eigennamen* * Pluralbildung * Wortbildung: feminine Berufsbezeichnungen auf –*in* |
| **Pronomen**:   * Personalpronomen im *Nominativ, Akkusativ, Dativ* * Reflexivpronomen: *Akkusativ-mich, dich, ihn, sie, es* * Indefinit: *man, jemand, etwas, nichts, mehr, alles* * Reziprokpronomen: *sich/uns* * Fragepronomen: *Nominativ- Wer?/Was?; Akkusativ: Was?;Dativ: Mit wem?* * Pronomen *man, es (man/es ist)* * Demonstrativpronomen *das* |
| **Zahlwoerter**:   * Kardinalzahl * Ordnungszahl   **Adjektiv:**   * Attributiv: *das rote Kleid* * Praedikativ: *das Kleid ist rot* * Adverbial: *Ich spiele gern* * Steigerung der Adjektive (Positiv, Komparativ und Superlativ) und Adverbien. |
| **Präposition**   * Präposition *in* mit Akkusativ; Temporal-Ergänzungen mit *am, um*; Pertfekt * Präposition: am (Temporal Ergänzung); Temporale Präpositionen * die Präposition *für* + Akkusativ * Lokale Präpositionen: *Richtungsangaben* * Lokal-Ergänzung: *Frage Wohin?* mit den Präpositionen *in, an, nach;* |
| **Partikeln**:   * Redepartikel |
| **Konnektor Konjunktor**   * *und, auch, aber, oder, dass, wenn, damit, weil, wie, deshalb* |
| **Syntax**   * Nebensätze mit *dass*, *weil* * Relativsätzemit *der, das, die* * Konzessivangaben mit *obwohl* * Nebensätze - kausal * Nebensätze – konditional |

**ვ.გ. რუსული ენა**

**საბაზო საფეხური: გრამატიკა**

|  |
| --- |
| **1. Грамматика** |
| **1.1. Фонетика**  Соотношение звуков и букв. Гласные и согласные звуки. Твердые и мягкие, звонкие и глухие согласные. Слово, слог. Ударение и ритмика. Типы интонационных конструкций: законченное высказывание, специальный вопрос, обращение, просьба, общий вопрос, сопоставительный вопрос с союзом «*а*», оценка. |
| **1.2. Словообразование**  Понятиеобосновеслова. Основасловаиокончание; кореньслова, суффикс, префикс.  Морфологический способ словообразования. Распознавание минимально ограниченного числа словообразовательных моделей (*учи****тель****— учи****тельница****; иностран****ец****— иностра****нка****; город****ск****ой; читать —* ***про****читать; русский —* ***по-****рус****ск****и*. Суффикс*–ёнок-/-онок* и его роль враспознавании словообразовательных моделей (*кошка-кот****ёнок****, корова-тел****ёнок,*** *волк-волч****онок***)  Лексико-семантический способ словообразования (напримере ограниченного количества примеров, предлагаемых материалами используемого учебника). |
| **1.3. Морфология**  ***Имя существительное.***  Одушевленные и неодушевленные имена существительные.  Нарицательные и собственные имена существительные. Собственные имена существительные для обозначения имени, отчества, фамилии; географические названия, названия книг, фильмов, спектаклей.  Существительные мужского, женского, среднего, общего рода (слова, обозначающие профессии, род деятельности, сферу интересов: *врач, политик, коллекционер*). Род несклоняемых имен существительных.  Число имен существительных. Существительные, имеющие форму только единственного или только множественного числа: конкретные и вещественные.  Система падежей в русском языке.  Значение и употребление падежей  *Именительный падеж:*   * Лицо активного действия; * Название лица, предмета; * Обращение; * Наличие предмета; * Предмет обладания.   *Родительный падеж*  а) без предлога:   * Родительный падеж принадлежности; * Отсутствие лица (предмета) только в настоящем времени; * В сочетании счислительным и в ограниченных конструкциях; * Месяц в дате (на вопрос «Какое сегодня число? *Первое* ***января****.*»);   б) с предлогом:   * Исходный пункт движения (*из, с*); * лицо, которому принадлежит что-либо (*у*).   *Дательный падеж*  а) без предлога:   * адресат действия; * лицо (предмет), о возрасте которого идет речь (только с личными местоимениями); * лицо, испытывающее необходимость в чем-либо (только с личными местоимениями);   б) с предлогом:   * лицо как цель движения (*к*);   *Винительный падеж*  а) без предлога:   * лицо (предмет) какобъект действия; * логический субъект приглаголе *звать;*   б) с предлогом:   * направление движения (*в, на*) ; * время (час, день недели) (*в*).   *Творительный падеж*  а) без предлога:   * с глаголом *заниматься;* * с глаголом *знакомить/познакомить;* * профессия лица (приглаголе *быть*);   б) с предлогом:   * совместность.   *Предложный падеж*  С предлогом:   * объектречи, мысли; * место (*в/на*); * средство передвижения (*на*).   ***Имя прилагательное***  Род, число и падеж имен прилагательных. Зависимость рода, числа и падежа прилагательного от существительного. Склонение прилагательных*.*  ***Местоимение***  Значение, падежные формы изменения и употребление личных местоимений (*я, ты, он, она, оно, мы, вы, они).*  Вопросительные (*какой? чей? сколько?*), притяжательные (*мой, твой...*), указательные (*этот, тот*), возвратное (*себя*) местоимения.  Склонение личных, указательных и притяжательных местоимений. Отличие личных местоимений в падеже местоимений *его, ее, их* от притяжательных местоимений *его, ее, их.*  ***Имя числительное***  Разряды числительных по значению: количественные и порядковые. Разряды числительных по строению: простые и составные.  Обозначение даты (*первое марта*), возраста (*четыре года – пять лет – двадцать один год*), времени действия (*в шесть часов – в два часа – в час*). Числительные внумерации (*дом номер два*).  Родовые формы и формы числа у числительных (*один/одна-одно-одни*; *два-две*) и их согласование с существительным.  ***Глагол***  Инфинитив. IиIIспряжение глаголов. Лицо и число.  *Настоящее, будущее и прошедшее время глагола в изъявительном наклонении.*  *Возвратные глаголы. Особенности их спряжения. Глаголы учить-учиться: управление* Вин. П. И Пред. П. (*учить* – что? – *математику; учиться*– где? *- вшколе*).  Глаголы *хотеть, любить, мочь, должен* и их спряжение. Сочетание с формами инфинитива (*хочу/хочешь/.... /хотят изучать русский язык, люблю читать*)  Глаголы движения. Движение пешком и натранспорте (*идти-ехать*). Движение как однонаправленный процесс (*идти, ехать*) и как процесс, направленный в обе стороны (*ходить-ездить*). Временные формы глаголов движения.  Категория вида: несовершенный и совершенный вид глаголов. Видовые пары глаголов (*нести-носить, везти-возить*), спряжение и временные формы.  Изъявительное и повелительное наклонения глаголов (общее понятие).  ***Наречие***  Разряды наречий: образа действия (*хорошо, плохо*), места (*далеко, близко*), времени (*утром, зимой*), меры (*много-мало*) истепени (*медленно, быстро*). Указательные и вопросительные наречия.  ***Союзы***  Простые сочинительные союзы: соединительные, противительные, разделительные.  ***Предлоги.***  Простые непроизводные предлоги.  Принадлежность предлогов падежам.  ***Частица***  Формообразующие частицы для образования повелительного наклонения (*давай, давайте*). |
| **1.4. Синтаксис**  ***Словосочетание.***  Согласование как тип связи в словосочетании. Управление как тип связи в словосочетании. Примыкание как тип связи в словосочетании.  ***Простое предложение.***  Понятие о субъекте и предикате в предложении.  Способы выражения грамматического субъекта:   * имясуществительноеилиместоимениевформеименительногопадежа (***Алина****танцует).*   Способывыражениялогическогосубъекта;   * имя существительное или местоимение в форме винительного падежа (***Меня*** *зовут Олег);* * имя существительное или местоимение в форме родительног опадежа ***(У меня*** *есть книга).* Способы выражения предиката; * глаголвизъявительномнаклонении.   Согласование между подлежащим и сказуемым в предложении.  Предложения утвердительные и отрицательные.  Способы выражения лексико-смысловых отношений в предложении:   * Объектные отношения: беспредложные конструкции (*Я читаю книгу.)* и предложно-падежные конструкции (*Я читаю о России);* * Атрибутивные отношения: согласованное определение: (*красивая девушка);* * Пространственные отношения: предложно-падежные конструкции существительных, наречия (*Джон живет в Америке. Наташа живет далеко);* * Временные отношения: наречия (*Я долго ждала её).*   Не вопросительные предложения:   * Повествовательные и утвердительные (*Вчера приехал мой друг. Андрей смотрит телевизор. Сегодня тепло.*); * отрицательные (*Гости не пришли*).   Вопросительныепредложения (*Сколькостоитэтакнига?*)  Двухкомпонентные модели (*Брат спит. Папа-учитель*).  Простые предложения с противительным союзом*а (Это не дом, а школа).*  Обращение и его выражение.  ***Сложное предложение.***  Понятие о бессоюзном и союзном (сложносочиненном) предложении (элементарные конструкции). |
| **1.5. Правописание.**  ***Орфография и орфоэпия***  Употребление строчной и прописной букв.  Правописание и произношение гласных (безударные гласные, проверяемые и непроверяемые ударением) и согласных в корнях слов.  Правила переноса.  Слитное и раздельное написание ***не*** с глаголами.  Употребление ***ь*** в падежных формах имен существительных и глаголах.  Правописание предлогов, союзов, частиц (в объеме, установленном стандартами для данного уровня).  Правописание гласных после шипящих и ***ц***.  Правописание окончаний в именах существительных, прилагательных, наречиях.  Гласные ***э*** и ***е*** в начале слова и под ударением; правописание и произношение.  Гласные ***ы*** и ***и*;** правописание и произношение.  Гласные ***е, е, ю, я*** вначале и в середине слова; правописание и произношение.  Произношение слов с разделительным ***ь****.*  Произношение твердых и мягких, звонких и глухих согласных. Двойные согласные.  Произношение сочетания согласных ***чн, чт, тц, тьс, сч, стн, здн, лнц*** и др.  Произношение заимствованных слов.  Произношение родительного падежа имен прилагательных.  Ассимилятивное смягчение согласных перед мягкими зубными (*стена*).  Произношение ***ш*** и ***щ.***  ***Пунктуация***  Знаки препинания в конце предложения.  Знаки препинания в простом предложении (тире между подлежащим и сказуемым: *Москва-столица России. Тбилиси – столица Грузии.).*  Знаки препинания в простом предложении с одиночными союзами ***а, но, и, или.***  Знаки препинания при обращении.  Знаки препинания в предложении с однородными членами (простейшие конструкции без обобщающих слов).  Знаки препинания в бессоюзном сложном предложении со значением перечисления. |

„